На Вимблдону 2013, Ђоковић је у првом колу победио Немца Флоријана Мајера са 3:0 у сетовима. И у наредним мечевима, све до полуфинала, није изгубио сет. Савладао је Бобија Рејнолдса, Жеремија Шардија, Томија Хаса и Томаша Бердиха. У полуфиналу Ђоковић је победио Хуана Мартина дел Потра резултатом 7:5, 4:6, 7:6(2), 6:7(6), 6:3. Своје друго вимблдонско финале српски тенисер је изгубио од Ендија Марија, не освојивши ниједан сет.